سلام عليكم
تحية الى كل اعضاء المنتدى الرائع ,,, عندي موضوع الترفل دوكمنت واصداره من العراق للراجعين من امريكا بدون ميسوون ترفل دوكمنت في امريكا اثناء تواجدهم واني حاليا صاير بيه هذا شي حبيت اذكر شنو ديصير وياي والكل تستفاد والي عنده معلومه ياريت يضيفه راح ابدي بيه كخطوات
اولا,,, نزلت موضوع بالمنتدى الرائع وجاوبني احد الاخوان بالتوجه الى مكتبه نادر في الكرادة تقاطع المسبح
ثانيا ,,, رحت للمكتبه وانطوني معلومات وكما موضح ادناه
1- ان ميكون عابر عليك سنة من خروجك من امريكا
2- ارسال ايميل الى السفارة في بغداد على العنوان email@example.com
تطلب منهم موعد لسحب بصمات الاشخاص الي راجعين من امريكا وتكدر تستخدم الكليشة بارساله الى السفارة ويرجعلك الرد الـ الي ( طبعا اني صار يوم كامل مرجع الرد الي اذا اكو احد من الاعضاء خاف متغير الايميل لو هو طبيعة يتاخر ننتظر الردود من الاعضاء اصحاب الخبرة )
Dear Sirs,
My name is ----- and -------------
we came back from the U.S.A without obtaining a resident permit and without applying for the travel document.
thus, I request your permission an appointment in order to get my fingerprint in the American embassy in Baghdad
Thank you
3- القصة ( سبب الرجوع من امريكا , سبب البقاء في بغداد , سبب العودة الى امريكا )
4- جميع الهويات الصادرة من امريكا لكل الاشخاص
5-الجوازات الاصلية
6- تكيت الطيارة الي رجعت بيه الى العراق
7-صور عدد 2 لكل شخص قياس 5سم * 5 سم خلفية بيضاء
8- ملئ الاستمارة i-131 طبعا هاي الاستمارة ابو المكتبه يمليه كلفه الوحده 50 الف دينار عراقي
9- تقرير الطبي مترجم + الاصلي
10- بعد ماسفارة تحدد موعد بصمات وتكمل وتدفع رسوم هناك ماعرف شكد لحد الان مصار عندي موعد من يصير احدثكم او باول بس الي ادري بي 220 دولار للنفر الواحد ,,راح ينطوك ظرف مقفل من تكمل بصمات ترفقه مع كل الاوراق الي ذكرته فوك + التقرير الطبي ويرسل بالبريد dhl الى السفارة الامريكية بـ روما
ملاحظه : عندي بعض الاسئلة اذا اكو احد مرت عليه او عنده خبره ينصحنا
1- هل الخطوات صحيحه اعلاه لو اكو خلل بيه
2- لحد الان موصل الرد الي من سفارة بخصوص موعد البصمة اني الي ادري بي شغله ساعات ويرجع الرد ال الي
3- اني بشهر التاسع يصير سنه عليه من طلعت من امريكا اذا استلمت الترفل دوكمنت بشهر ال 11 مثلا اكدر ادخل الى امريكا لو اعتبر عابر السنه لو يمشو من تاريخ اجراءات المعاملة
شكرا لكل الاعضاء الي راح يشاركون بالموضوع علمود الكل تستفاد
تحياتي